cyanic-selkie/wikianc huggingface dataset:
Yassou Maria
Πριν τη Eurovision
Το κοινό επέλεξε το τραγούδι ως το νικητήριο με ποσοστό 44,45%, ενώ η κριτική επιτροπή, επίσης, το ψήφισε ως το νικητήριο με ποσοστό 17,46%. Συνολικά, κέρδισε κατά μέσο όρο 39,69% των συνολικών ψήφων.
Ανά σειρά εμφάνισης ερμηνεύτηκαν:
Το CD single κυκλοφόρησε στις 7 Μαρτίου 2007 στην Ελλάδα και την Κύπρο από τη Sony BMG Greece. Περιλαμβάνει ένα ντουέτο του Σουηδού τραγουδιστή Cameron, καθώς και ένα remix τραγούδι και μια ελληνική έκδοση του Yassou Maria. Έφτασε στην πρώτη θέση και στις δύο χώρες και πιστοποιήθηκε ως χρυσό στην Ελλάδα.
Στην Eurovision
Το τραγούδι και ο τραγουδιστής που επιλέχθηκαν διαγωνίστηκαν στον τελικό της Eurovision στο Ελσίνκι της Φινλανδίας στις 12 Μαΐου 2007. Η Ελλάδα δεν ήταν υποχρεωμένη να τραγουδήσει στον ημιτελικό, καθώς η Άννα Βίσση, η συμμετοχή της Ελλάδας στο, έφτασε στην ένατη θέση.
Η συμμετοχή της Ελλάδας για το διαγωνισμό 2007 τερμάτισε στην 7η θέση, 1 βαθμό μπροστά από την Αρμενία και 6 βαθμούς πίσω από τη Λευκορωσία.
Τζόζεφ Άντισον
Ο Τζόζεφ Άντισον (Joseph Addison, 1 Μαΐου 1672 - 17 Ιουνίου 1719) ήταν Άγγλος δοκιμιογράφος, ποιητής, θεατρικός συγγραφέας και πολιτικός.
Σπούδασε στην Οξφόρδη και έπειτα στη Γαλλία και Ιταλία ως υπότροφος του κράτους. Υπηρέτησε ως κρατικός λειτουργός μέχρι το 1709, οπότε επέστρεψε στο Λονδίνο και άρχισε να αρθρογραφεί στο έντυπο The Tatler (Ο Φλύαρος) του φίλου του Ρίτσαρντ Στηλ και από το 1711 στην εφημερίδα The Spectator (Ο Θεατής), που ίδρυσε μαζί με τον Στηλ. Μέλος του Κοινοβουλίου από το 1708, έγινε υπουργός το 1717 αλλά αναγκάστηκε να παραιτηθεί λόγω της κακής κατάστασης της υγείας του.
Τα άρθρα του Άντισον άφησαν εποχή. Εξ ίσου μεγάλη εντύπωση έκανε η τραγωδία του Cato (Κάτων, 1713), ένα πολιτικό δράμα κατά της απολυταρχίας, που η επίδρασή του έφτασε μέχρι την Αμερικανική Επανάσταση. Έγραψε επίσης το λιμπρέτο της όπερας Rosamond του Τόμας Κλαίυτον (1707) και την κωμωδία The Drummer (Ο Τυμπανιστής).
Εξωτερικοί σύνδεσμοι
Κατηγορία:Άγγλοι δημοσιογράφοι Κατηγορία:Άγγλοι ποιητές Κατηγορία:Άγγλοι θεατρικοί συγγραφείς Κατηγορία:Άγγλοι δοκιμιογράφοι Κατηγορία:Άγγλοι πολιτικοί
Κατάλογος βιβλίων μαγείας
Ο παρών κατάλογος βιβλίων μαγείας περιέχει κείμενα που - ανάλογα με την εποχή τους - γράφτηκαν, χαράχτηκαν ή εκδόθηκαν από την αρχαιότητα και έως τις αρχές του 19ου αιώνα (1800 μ.Χ.). Πρόκειται για αρχαίους παπύρους, επιγραφές, κείμενα μαγείας και έργα γριμουάρ με σαφώς απόκρυφο ή μαγικό περιεχόμενο. Για κάθε έργο παρατίθεται ο τίτλος του, ή, αν δεν υπάρχει, το όνομα με τον οποίο το κείμενο έγινε γνωστό, μια μικρή περιγραφή, ο πραγματικός ή φανταστικός συγγραφέας του, το έτος ή η εποχή που γράφτηκε, καθώς και το μέρος που βρίσκεται σήμερα.
Μαγικά κείμενα της προχριστιανικής εποχής
Τα κείμενα αυτά είναι χαραγμένα σε πλίνθινους πίνακες, ή σε τοίχους αρχαίων ναών, ή προέρχονται από αρχαίους κυλίνδρους και κώδικες. Τα κείμενα αυτά είναι θρησκευτικού περιεχομένου.
Γριμόρια μαύρης μαγείας
Τα βιβλία αυτά περιέχουν κείμενα για μαύρη μαγεία, μάγια για να βλάψουμε κάποιον, ξόρκια για να επικαλεστούμε δαίμονες κακούς, περιγράφουν την τελετουργία για να έρθουμε σε επαφή με τα πνεύματα των πεθαμένων, ή για να ζητήσουμε τη βοήθεια του Σατανά.
Φιλοσοφικά συγγράμματα περί μαγείας
Κατά καιρούς, έγκυροι συγγραφείς (Τζων Ντη, Αγγρίππα φον Νέττελσχάιμ, Γκέρχαρντ φον Κρεμόνα) ασχολήθηκαν επιστημονικά με τη μαγεία, με θέμα την Καββάλα, την Αλχημεία και τις τελετουργίες μαύρης μαγείας. Έφτιαξαν ακόμα και νέες μεθόδους τελετουργίας.
Συλλογές μαγικών προσευχών
Εδώ πρόκειται για φυλλάδια που προφανώς εξέδωσε η καθολική εκκλησία. Περιέχουν ψαλμούς, προσευχές, παρακλήσεις σε άγιους και αγγέλους, ή, μερικές φορές και σε δαίμονες.
Μάγια και προλήψεις
Πολλά από τα βιβλία αυτά περιέχουν προλήψεις και δεισιδαιμονίες, ενώ περιγράφουν μαγείες για την εύκολη ανεύρεση θαμμένου χρυσού, ξόρκια και προσεπιφωνήσεις αγίων και δαιμόνων. Τα περισσότερα δεν έχουν ούτε χρονολογία, ούτε αναφέρουν τον συγγραφέα, αφού τα περισσότερα είναι συλλογική εργασία πολλών γενεών μιας οικογένειας που τα διατηρούσε και τα κληρονομούσε από γενιά σε γενιά.
Συνταγές για μαγικά φίλτρα
Υπάρχουν και βιβλία που περιέχουν απίστευτες συνταγές για διάφορες ουσίες, που υποτίθεται ότι γιατρεύουν αρρώστιες, προστατεύουν από εχθρούς, φέρνουν πλούτο, κ.α. Τα βιβλία αυτά περιέχουν συνήθως και στοιχεία αστρονομίας και διάφορες μαγικές επιδράσεις των πλανητών στην ιδιοσυγκρασία των ανθρώπων. Συχνά ήταν κατασκευάσματα τσαρλατάνων, που κορόιδευαν τον απλό λαό με διάφορα ιαματικά φίλτρα αντί για φάρμακα, αφού οι φτωχοί άνθρωποι δεν είχαν χρήματα για να πληρώσουν τον κανονικό γιατρό.
Εξωτερικοί σύνδεσμοι
Κατηγορία:Μαγεία βιβλιων μαγειας
Γκούλας
Το γκούλας προέρχεται από τα μαγειρευτά που έτρωγαν οι Ούγγροι βοσκοί τον 10ο αιώνα. Εκείνη την εποχή, το μαγειρεμένο και αρωματισμένο κρέας αποξηραίνονταν με τη βοήθεια του ήλιου και συσκευάζονταν σε σακούλες που παράγονταν από στομάχι προβάτων, και χρειαζόταν μόνο νερό για να γίνει γεύμα. Οι πρώτες εκδόσεις του γκούλας δεν περιελάμβαναν πάπρικα, καθώς εισήχθη στην Ευρώπη τον 16ο αιώνα.
Ετυμολογία
μικρογραφία| Γκούλας ελαφιού με ζυμαρικά, [[Πράσο|πράσα και σάλτσα κόκκινου μύρτιλου σερβιρισμένο στο Βερολίνο]] Το όνομα προέρχεται από το ουγγρικό gulyás. Η λέξη gulya σημαίνει «κοπάδι βοοειδών» στα ουγγρικά και gulyás σημαίνει «βοσκός».
Η λέξη gulyás αρχικά σήμαινε μόνο «βοσκός», αλλά με την πάροδο του χρόνου το πιάτο έγινε gulyáshús («κρέας γκούλας») – δηλαδή πιάτο με κρέας που παρασκευάζονταν από βοσκούς. Στους μεσαιωνικούς χρόνους, οι Ούγγροι βοσκοί της Κεντρικής Ευρώπης χρησιμοποιούσαν κάθε πιθανό μέρος του ζώου. Καθώς το κρέας ήταν σπάνιο, σχεδόν όλο το ζώο χρησιμοποιούταν συχνά για την παρασκευή της σούπας.
Σήμερα, η λέξη gulyás αναφέρεται τόσο στους βοσκούς όσο και στη σούπα. Από τον Μεσαίωνα μέχρι και τον 19ο αιώνα, στην Πούστα έβοσκαν τεράστια κοπάδια βοοειδών. Μετακινούνταν, κατά δεκάδες χιλιάδες, στις μεγαλύτερες αγορές βοοειδών της Ευρώπης στη Μοραβία, τη Βιέννη, τη Νυρεμβέργη και τη Βενετία. Οι βοσκοί φρόντιζαν να υπάρχουν πάντα κάποια βοοειδή που θα σφάζονταν στη διαδρομή, με το κρέας των οποίων φτιαχνόταν το gulyáshús.
Gulyás
δεξιά|μικρογραφία| Ουγγρικό gulyásleves, σούπα γκούλας μικρογραφία| Γκούλας pörkölt Στην ουγγρική κουζίνα, παραδοσιακές σούπες γκούλας (Gulyásleves), bográcsgulyás, pörkölt και paprikás ήταν πυκτά μαγειρευτά που έφτιαχναν βοσκοί και κτηνοτρόφοι.
Αυτά τα πιάτα μπορούν να γίνουν σούπες και όχι μαγειρευτά. Το σκόρδο, ο σπόρος κύμινου και το κρασί είναι προαιρετικά. Με εξαίρεση τον παπρίκας, τα ουγγρικά μαγειρευτά δεν βασίζονται στο αλεύρι ή στο ρου για πύκνωση. Η ντομάτα είναι μια μοντέρνα προσθήκη, καθώς ήταν παντελώς απούσα από τη διατροφική κουλτούρα της Κεντρικής Ευρώπης μέχρι το πρώτο μισό του 20ού αιώνα.
Ο Ούγγρος μάγειρας Καρόλι Γκούντελ υποστηρίζει ότι σε μια συνταγή γκούλας, το κρέας δεν πρέπει να αναμιγνύεται με δημητριακά ή με πατάτες.
Ουγγρικές ποικιλίες
μικρογραφία| Το γκούλας σερβιρισμένο σε ψωμί σε ένα εστιατόριο στην [[Πράγα]] Οι ουγγρικές παραλλαγές γκούλας περιλαμβάνουν:
Εκτός Ουγγαρίας
Τα πηκτά μαγειρευτά παρόμοια με το πιόρκιολτ (pörkölt) και το αυθεντικό μαγειρευτό των βοσκών είναι δημοφιλή σχεδόν σε όλη την πρώην Αυστροουγγρική Αυτοκρατορία, από τη βορειοανατολική Ιταλία μέχρι τα Καρπάθια. Όπως το pörkölt, αυτά τα μαγειρευτά σερβίρονται γενικά με βραστή πατάτα ή πουρέ πατάτας, πολέντα, ζυμαρικά (π.χ. νοκέντλι ή χαλούσκι), σπαίτσλε ή, εναλλακτικά, με ψωμί. Οι Ρομά έχουν τη δική τους εκδοχή του γκούλας. μικρογραφία| Fiakergulasch όπως σερβίρεται στη Βιέννη Το γκούλας (αλβανικά: gullash) θεωρείται παραδοσιακό πιάτο της βόρειας Αλβανίας από ορισμένους.
Κροατία
Το γκούλας (gulaš) είναι επίσης πολύ δημοφιλές στα περισσότερα μέρη της Κροατίας, ιδιαίτερα στα βόρεια (Κροατικό Ζαγόρι) και στη Λίκα. Στο Γκόρσκι Κόταρ και τη Λίκα, το ελάφι ή το αγριογούρουνο αντικαθιστούν συχνά το βόειο κρέας (lovački gulaš). Υπάρχει επίσης ένα είδος γκούλας με μανιτάρια πορτσίνι (gulaš od vrganja). Το μπέικον είναι σημαντικό συστατικό.
Το γκούλας σερβίρεται συχνά με φούζι, νιόκι, πολέντα ή ζυμαρικά. Προστίθενται λαχανικά. Οι πράσινες και κόκκινες πιπεριές και τα καρότα χρησιμοποιούνται συχνότερα. Μερικές φορές προστίθενται ένα ή περισσότερα άλλα είδη κρέατος, π.χ. χοιρινό φιλέτο, μπέικον ή πρόβειο κρέας.
Τσεχία και Σλοβακία
μικρογραφία| Το γκούλας Σέγκεντ σερβίρεται σε μια παμπ της Πράγας με τσέχικο knedliky Στην Τσεχία και τη Σλοβακία, το γκούλας (τσεχικά και σλοβακικά: guláš) φτιάχνεται συνήθως με βοδινό κρέας, αν και υπάρχουν ποικιλίες με χοιρινό, και σερβίρεται με βραστά ή ατμιστά κνούντελ (γκούλας με μοσχαρίσιο κρέας στα τσεχικά hovězí guláš s knedlíkem, στα σλοβακικά hovädzí guláš knedľou), στη Σλοβακία πιο τυπικά με ψωμί. Στις παμπ συχνά γαρνίρεται με φέτες φρέσκου κρεμμυδιού και συνήθως συνοδεύεται με μπύρα. Μπύρα μπορεί επίσης να προστεθεί στο μαγειρευτό κατά τη διαδικασία του μαγειρέματος. Οι εποχικές ποικιλίες γκούλας περιλαμβάνουν γκούλας ελαφιού ή αγριογούρουνου. Μια άλλη δημοφιλής παραλλαγή του γκούλας είναι το segedínský guláš (Székelygulyás), με ξινολάχανο.
Στην τσέχικη και σλοβακική αργκό, η λέξη guláš σημαίνει «κουβάρι», που συνήθως χρησιμοποιείται ως mít v tom guláš: αποπροσανατολισμένος ή έλλειψη κατανόησης για κάτι.
Γερμανία
δεξιά|μικρογραφία| Γκούλας ελαφιού με βαυαρικό ψωμί ζυμαρικών Το γερμανικό Gulasch είναι μαγειρευτό με μοσχάρι (Rindergulasch), χοιρινό (Schweinegulasch), ελαφιού (Hirschgulasch) ή αγριογούρουνο (Wildschweingulasch) που μπορεί να περιλαμβάνει κόκκινο κρασί και συνήθως σερβίρεται με πατάτες (στο βορρά), λευκό ρύζι ή ζυμαρικά σπιρέλι (κυρίως σε καντίνες) και ζυμαρικά (στο νότο). Το Gulaschsuppe (σούπα γκούλας) είναι το ίδιο φαγητό σερβιρισμένο ως σούπα, συνήθως με κομμάτια λευκό ψωμί.
Ιταλία
Το γκούλας στην Ιταλία τρώγεται στις αυτόνομες περιοχές Φριούλι-Βενέτσια Τζούλια και Τρεντίνο-Άλτο Άντιτζε, που κάποτε ήταν μέρος της Αυστροουγγρικής Αυτοκρατορίας. Μπορεί επίσης, αν και λιγότερο τυπικά, να βρεθεί στο κοντινό Βένετο. Μια ενδιαφέρουσα τοπική συνταγή προέρχεται από την Πούστερταλ (Val Pusteria) στο Νότιο Τιρόλο. Φτιάχνεται από μοσχαρίσιο κρέας και κόκκινο κρασί, και καρυκεύεται με δεντρολίβανο, κόκκινη πάπρικα, δάφνη, μαντζουράνα και ξύσμα λεμονιού, σερβίρεται με λευκό ψωμί ή πολέντα. Το γκούλας είναι επίσης αρκετά δημοφιλές στην πόλη της Ανκόνα, η οποία είναι πολιτιστικά πολύ κοντά στην ανατολική Ευρώπη.
Πολωνία
μικρογραφία| Πολωνική τηγανίτα πατάτας και πικάντικο γκούλας με [[Πρόβειο τυρί|πρόβειο γάλα και ξινή κρέμα]] Στην Πολωνία, γκούλας (gulasz) τρώγεται στις περισσότερες περιοχές της χώρας. Υπάρχει μια παραλλαγή πιάτου που μοιάζει με το ουγγρικό pörkölt. Σερβίρεται συνήθως με πουρέ ή διάφορες μορφές χυλοπίτες και ζυμαρικά, όπως το πίζι.
Σερβία
Στη Σερβία, το γκούλας (гулаш) τρώγεται στα περισσότερα μέρη της χώρας, ειδικά στη Βοϊβοντίνα, όπου πιθανότατα εισήχθη από τον ουγγρικό πληθυσμό της επαρχίας. Στην πραγματικότητα είναι ένα μαγειρετρό που μοιάζει με pörkölt, που συνήθως παρασκευάζεται με βοδινό, μοσχαρίσιο ή χοιρινό κρέας, αλλά και με κρέας όπως ελάφι και αγριοκάτσικο. Υποχρεωτικά συστατικά είναι το κρέας και τα κρεμμύδια, συνήθως σε αναλογία 50-50%, η πάπρικα και το λαρδί ή λάδι, ενώ άλλα συστατικά είναι προαιρετικά: σκόρδο, μαϊντανός, πιπεριά τσίλι, μαύρο πιπέρι, κανέλα, πιπεριές, καρότα, ντομάτες, κόκκινο κρασί, μανιτάρια, μπέικον. Μερικές φορές, το γκούλας γλυκαίνεται προσθέτοντας πελτέ ντομάτας, ζάχαρη ή μαύρη σοκολάτα στο τέλος. Στη Σερβία, το γκούλας σερβίρεται συχνότερα με μακαρόνια ή πουρέ πατάτας.
Ασύρματη σύνδεση
Ασύρματο PAN
Το ασύρματο Δίκτυο Πρσωπικής περιοχής / κάλυψης (WPAN) διασυνδέει περιοχές σε μια σχετικά μικρή περιοχή, συνήθως σε ανθρώπινη πρόσβαση. Για παράδειγμα, οι συχνότητες Bluetooth και αόρατο υπέρυθρο (Infrared) φως παρέχουν ένα WPAN για διασύνδεση ακουστικών με ένα φορητό υπολογιστή. Το ZigBee επίσης υποστρίζει WPAN εφαρμογές. Τα Wi-Fi PAN γίνονται κοινά (2010) καθώς οι σχεδιαστές συσκευών αρχίζουν να ενοποιούν το Wi Fi σε μια ποικιλία καταναλωτικών ηλεκτρονικών συσκευών. Οι δυνατότητες "My WiFi" της Intel και "virtual Wi-Fi" των Windows 7 έκαναν το Wi Fi PAN πιο απλό και πιο εύκολο στο στήσιμο και το configure
Ασύρματο LAN
Ένα Ασύρματο Τοπικό Δίκτυο (WLAN) συνδέει δύο ή περισσότερες συσκευές χρησιμοποιώντας μια μέθοδο ασύρματης κατανομής, παρέχοντας μια σύνδεση μέσω ενός σημείου πρόσβασης (Access Point) στο ευρύτερο ιντερνετ. Η χρήση των τεχνολογιών spread-spectrum ή OFDM δίνει στους χρήστες τη δυνατότητα να κινούνται γύρω από μια τοπική περιοχή κάλυψης, και να παραμένουν συνδεδεμένοι στο δίκτυο.
Ασύρματο MAN
Τα Ασύρματα Μητροπολιτικά Δίκτυα (Wireless Metropolitan Area Networks) είναι ένας τύπος από ασύρματα δίκτυα που συνδέουν διάφορα ασύρματα τοπικά δίκτυα (WLAN).
Ασύρματο WAN
Ένα ασύρματο δίκτυο ευρείας περιοχής είναι μία μορφή ασύρματου δικτύου. Η μεγαλύτερη εμβέλεια ενός δικτύου ευρείας ευρείας περιοχής συγκρινόμενου με ενός τοπικού δικτύου, απαιτεί διαφορετική τεχνολογία. Όλα τα ασύρματα δίκτυα μεταφέρουν δεδομένα υπό μορφή τηλεφωνικών κλήσεων, ιστοσελίδων και βίντεο.
Επιπλέον μελέτη
Κατηγορία:Ασύρματο δίκτυο
Μέλνλικε
thumb|250px| Μέλνλικε thumb|250px| Κολλέγιο Βέντελσμπεργκ Μέλνλικε  (σουηδικά: Mölnlycke) είναι πόλη στη νότια Σουηδία. Έχει 15.289 (2008) κατοίκους και βρίσκεται κοντά στο Γκέτεμποργκ. Είναι πρωτεύουσα του δήμου Χέριντα.
Εξωτερικοί σύνδεσμοι
Κατηγορία:Πόλεις της Σουηδίας
Νίκολα Στέρτζιον
Η Νίκολα Στέρτζιον (Nicola Ferguson Sturgeon, 1970-) είναι Σκωτσέζα πολιτικός και πρώτη υπουργός της Σκωτίας από το 2014 έως το 2023. Το περιοδικό Forbes την κατέταξε ως την 50ή πιο ισχυρή γυναίκα διεθνώς το 2016 και 2η στο Ηνωμένο Βασίλειο. Στις 15 Φεβρουαρίου 2023 ανακοίνωσε την επικείμενη παραίτησή της.
Βιογραφία
Γεννήθηκε στις 19 Ιουλίου 1970 στο Ίρβιν της Σκωτίας. Σπούδασε στο Πανεπιστήμιο της Γλασκώβης και μετά από δύο αποτυχημένες συμμετοχές εκλογής στο κοινοβούλιο το 1992 και το 1997, εκλέχθηκε το 1999 για την περιοχή της Γλασκώβης. Έπειτα έγινε Αναπληρώτρια αρχηγός του Σκωτικού εθνικού κόμματος το 2004 καθώς επίσης και αρχηγός της κοινοβουλευτικής ομάδας ως το 2007. Μετά τις εκλογές του 2007 σχηματίστηκε κυβέρνηση μειοψηφίας με αρχηγό τον Άλεξ Σάλμοντ και ανέλαβε την θέση του αναπληρωτή πρώτου υπουργού της Σκωτίας. Ανέλαβε την πρωθυπουργία της Σκωτίας το 2014 μετά την παραίτηση του Άλεξ Σάλμοντ μετά την ήττα στο Δημοψήφισμα Ανεξαρτησίας του 2014 καθώς και την ηγεσία του κόμματος της και είναι η πρώτη γυναίκα που βρίσκεται και στα δύο αξιώματα. Ήταν επίσης και υπουργός Υποδομών Επενδύσεων και πόλεων από το 2012 ως το 2014 και επίσης υπουργός Υγείας από το 2007 ως το 2012.
Μετά την απαγόρευση διεξαγωγής νέου δημοψηφίσματος για ανεξαρτησία της Σκωτίας με απόφαση του Ανωτάτου Δικαστηρίου η Στέρτζιον ανακοίνωσε την παραίτησή της στις 15 Φεβρουαρίου 2023, σε ισχύ μόλις εκλεγεί διάδοχός της τόσο στην πρωθυπουργία όσο και στην ηγεσία του Σκωτικού Εθνικού Κόμματος.
Παραπομπές
Κατηγορία:Σκωτσέζοι πολιτικοί
Φράνκα Ραϊμόντι
Η Φράνκα Ραϊμόντι ήταν Ιταλίδα τραγουδίστρια. Εκπροσώπησε την Ιταλία στην Eurovision 1956 με το τραγούδι "Aprite Le Finestre". Δεν είναι γνωστό πόσους βαθμούς συγκέντρωσε μέχρι την ανακοίνωση του νικητήριου τραγουδιού.
Εξωτερικοί σύνδεσμοι
Κατηγορία:Ιταλοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Ιταλία Κατηγορία:Διαγωνισμός Τραγουδιού Eurovision 1956 Κατηγορία:Συμμετέχοντες στη Eurovision
Πανελλήνιος Γυμναστικός Σύλλογος
Ο Πανελλήνιος Γυμναστικός Σύλλογος είναι ελληνικό αθλητικό σωματείο το οποίο εδρεύει στην Αθήνα. Ιδρύθηκε στις 20 Φεβρουαρίου 1891. Σε όλα τα χρόνια ιστορίας του σπουδαίοι αθλητές έχουν διαπρέψει φορώντας τη φανέλα του σε πανελλήνιο επίπεδο, αλλά και στο εξωτερικό με τις εθνικές ομάδες. Θεωρείται ως ένας εκ των μεγαλύτερων και αρχαιότερων αθλητικών συλλόγων της Ελλάδας. Από το έτος της ίδρυσης του έως σήμερα, έχει κατακτήσει πολυάριθμους πανελλήνιους τίτλους στα τμήματα που διατηρεί.
Διατηρεί τμήματα σε πλήθος αθλημάτων και έχει αναδειχθεί πρωταθλητής Ελλάδας στα περισσότερα. Από τα πλέον δημοφιλή πρόκειται για αυτά σε καλαθοσφαίριση, στίβο, πετοσφαίριση και χειροσφαίριση. Το προσωνύμιο του είναι «ο σύλλογος των Ολυμπιονικών», καθώς 16 αθλητές του στέφθηκαν νικητές στους Ολυμπιακούς Αγώνες από μία ή περισσότερες φορές. Σε κατακτήσεις πρωταθλημάτων είναι το πρώτο σωματείο στο στίβο, τρίτο στην πετοσφαίριση, τρίτο στη χειροσφαίριση και πέμπτο στην καλαθοσφαίριση ανδρών. Επίσης το τμήμα χειροσφαίρισης έχει στεφθεί τρεις (3) φορές Κυπελλούχος Ελλάδας (2000, 2001, 2002) και έπαιξε και το τελικό του Κυπέλλου Ελλάδας το 2017. Το ανδρικό τμήμα καλαθοσφαίρισης, έχει επίσης αγωνιστεί στον τελικό του Κυπέλλου Ελλάδας το 1987 και ανακηρυχθεί δύο φορές πρωταθλητής Α2 Εθνικής Κατηγορίας (1987, 2004). Αγωνιστική έδρα του αποτελεί το Κλειστό Γυμναστήριο του Πανελληνίου Γ.Σ. το οποίο έχει χωρητικότητα 1.500 θέσεων.
Στον Πανελλήνιο Γ.Σ. αγωνιζόταν έως το 1908 ο Γεώργιος Καλαφάτης προτού ιδρύσει τον Ποδοσφαιρικό Όμιλο Αθηνών, τον μετέπειτα Παναθηναϊκό Αθλητικό Όμιλο.
Τμήματα
thumb|134px|Το [[Λογότυπο|έμβλημα του Πανελληνίου Γ.Σ. έως το 2010]]
Τμήμα Πετοσφαίρισης
thumb|right|300px|Η ανδρική ομάδα πετοσφαίρισης του Πανελληνίου Γ.Σ. το 1930
Ευρωπαϊκές διακρίσεις
Ο Πανελλήνιος Γ.Σ. πρόκειται για το μοναδικό ελληνικό αθλητικό σύλλογο που έφτασε τόσο ψηλά στην ευρωπαϊκή διασυλλογική διοργάνωση του στίβου, κατακτώντας τρεις φορές την τρίτη θέση και μία φορά τη δεύτερη θέση.
Εξωτερικοί σύνδεσμοι
Κατηγορία:Πανελλήνιος Γ.Σ. Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1891 Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι αντισφαίρισης Κατηγορία:Ελληνικοί σύλλογοι τοξοβολίας Κατηγορία:Ελληνικοί σύλλογοι ξιφασκίας Κατηγορία:Ελληνικοί σύλλογοι άρσης βαρών Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Σωματεία Ε.Σ.Π.Α.Α.Α. Κατηγορία:Ελληνικοί σύλλογοι κατάδυσης
Φερνάντο ντα Πιεντάντε Ντίας ντος Σάντος
Ο Φερνάντο ντα Πιεντάντε Ντίας ντος Σάντος (Fernando da Piedade Dias dos Santos) είναι πολιτικός από την Ανγκόλα, αντιπρόεδρος από το Φεβρουάριο του 2010 ως τις 26 Σεπτεμβρίου 2012. Είναι γνωστός και ως Nandó. Ήταν πρωθυπουργός από το Νοέμβριο του 2002 ως το 2008 και το 2012 έγινε πρόεδρος της βουλής.
Βιογραφία
Γεννήθηκε στη Λουάντα στις 5 Μαρτίου του 1950. Σπούδασε Νομικά και είναι μέλος του MPLA από το 1971. Έπειτα από την ανεξαρτησία της χώρας του από την Πορτογαλία το 1975 σταδιοδρόμησε στο Αστυνομικό Σώμα του Λαού της Ανγκόλας και το 1981 τοποθετήθηκε στο Υπουργείο Εσωτερικών.
Πολιτική καριέρα
Έγινε υφυπουργός Εσωτερικών το 1984. Την επόμενη χρονιά εξελέγη από συνέδριο μέλος του Κόμματος των Εργατών - MPLA. Επίσης του δόθηκε ο βαθμός του Συνταγματάρχη των Ενόπλων Δυνάμεων. Στη συνέχεια έγινε βουλευτής και σταδιακά ανέλαβε διάφορα υπουργικά αξιώματα. Στις 6 Δεκεμβρίου του 2002 ανέλαβε την πρωθυπουργία, την οποία διατήρησε ως τα τέλη Σεπτεμβρίου του 2008. Στις βουλευτικές εκλογές του 2008 εξελέγη βουλευτής. Την ίδια μέρα που αποχώρησε από την πρωθυπουργία, εξελέγη με 211 ψήφους πρόεδρος της Βουλής. Τον διαδέχθηκε στο πρωθυπουργικό αξίωμα ο Πάουλο Κασόμα.
Στις 21 Ιανουαρίου 2010 εγκρίθηκε ένα νέο σύνταγμα από την εθνοσυνέλευση και αυξήθηκε η προεδρική εξουσία. Παράλληλα καταργήθηκε το αξίωμα του Πρωθυπουργού. Ο Πιεντάντε χαρακτήρισε την συνταγματική αλλαγή ως "ιστορική στιγμή". Εν συνεχεία ο πρόεδρος ντος Σάντος διόρισε τον Πιεντάντε στο νεοσύστατο αξίωμα του Αντιπροέδρου στις 3 Φεβρουαρίου 2010. Η νέα κυβέρνηση ορκίστηκε στις 5 Φεβρουαρίου.
Τον διαδέχθηκε το 2012 στη θέση του Αντιπροέδρου ο Μανουέλ Βισέντε και ο Ντίας ντος Σάντος εξελέγη πρόεδρος της Εθνοσυνέλευσης στις 27 Σεπτεμβρίου 2012.
Παραπομπές
Ντα Πιενταντε Κατηγορία:Αντιπρόεδροι της Ανγκόλας
Πουμπουάνγκ Ντουανγκτζάν
Η Πουμπουάνγκ Ντουανγκτζάν (ταϊλανδικά: พุ่มพวง ดวงจันทร์, 4 Αυγούστου 1961 – 13 Ιουνίου 1992) ήταν ταϊλανδέζα τραγουδίστρια και ηθοποιός. Ήταν επίσης γνωστή και με το ψευδώνυμο Πουένγκ (ταϊλανδικά: ผึ้ง, Πουένγκ, μετάφραση: "μέλισσα")
Η Ντουανγκτζάν ήταν μεγαστάρ, τραγουδίστρια και ηθοποιός, πρωτοπόρος του ηλεκτρονικού λουκ τουνγκ. Συμπεριλαμβάνεται μεταξύ των σημαντικότερων τραγουδιστών του λουκ τουνγκ στην Ταϊλάνδη. Ανήκε σε οικογένεια φτωχών αγροτών και παρακολούθησε το σχολείο μόνο για δύο χρόνια, καθώς η κατάσταση των γονέων της την ανάγκασε να εργαστεί στις φυτείες ζαχαροκάλαμου. Παρόλο που ήταν αγράμματη, είχε ταλέντο στην απομνημόνευση στίχων και συμμετείχε σε πολλούς τοπικούς διαγωνισμούς μουσικής. Στην ηλικία των 15 ετών, προσέλκυσε τη προσοχή μιας μπάντας που είχε καταφθάσει για επίσκεψη. Από τα τέλη της δεκαετίας του 1970 και μετά η δημοτικότητά της εκτοξεύτηκε.
Κληρονομιά
Σχεδόν 27 χρόνια μετά τον θάνατο της, είναι ακόμα γνωστή για τους στίχους της, οι οποίοι είναι ιδιαίτερα δημοφιλείς στις φτωχές αγροτικές περιοχές της Ταϊλάνδης. Προσάρμοσε το πλενγκ λουκ τουνγκ (ταϊλανδική λαϊκή μουσική) σε χορευτική μορφή γνωστή ως ηλεκτρονικό λουκ τουνγκ. Παρόλο που είχε εκατομμύρια οπαδούς, η μουσική της καριέρα αμαυρώθηκε από τους εραστές, μάνατζερ και διαφημιστές της Πουμπουάνγκ. Καταχράστηκαν τα έσοδά της σε τέτοιο βαθμό που δεν μπορούσε να πληρώσει θεραπεία για μια αιματολογική διαταραχή που προκάλεσε τον θάνατό της στην ηλικία των 30 ετών.
Παραπομπές
Κατηγορία:Ταϊλανδοί τραγουδιστές Κατηγορία:Ταϊλανδοί ηθοποιοί
Δήμος Σταρένιος
Βιογραφία
Ο Δήμος Σταρένιος γεννήθηκε στο Κάιρο, από Αιγυπτιώτες γονείς το 1909. Σε νεανική ηλικία εγκαταστάθηκε στην Ελλάδα και σπούδασε υποκριτική. Έπαιξε σε πολλές ταινίες, μεταξύ άλλων μαζί με το Λάμπρο Κωνσταντάρα. Διακρίθηκε σε ρόλους "κακών", όπως του τοκογλύφου ή του καταδότη. Σε αυτόν, άλλωστε, ανήκει η περιβόητη ατάκα: "Μας αγαπάνε οι Γερμανοί, σαν φίλοι ήρθανε", όπως μπορούμε να δούμε στην ταινία Η χαραυγή της νίκης. Θρυλική θεωρείται η ερμηνεία του στη τηλεοπτική μεταφορά του βιβλίου του Νίκου Καζαντζάκη Ο Χριστός ξανασταυρώνεται (1975) στο ρόλο του γερο-Λαδά. Τον ίδιο ρόλο τον είχε πρωτοπαίξει το 1956 στο θέατρο με τον θίασο Μάνου Κατράκη αλλά και το 1957 στον κινηματογράφο, στην ομώνυμη ταινία του Ζυλ Ντασέν. Κηδεύτηκε στο Β' Νεκροταφείο Αθηνών. Δεν είχε παιδιά, ενώ σύζυγος του υπήρξε η ηθοποιός Νίνα Βαρβέρη-Σταρένιου η οποία πέθανε ένα χρόνο μετά από αυτόν.
Πολιτικές πεποιθήσεις
Αν και σε πολλούς ρόλους του έχει υποδυθεί τον καταδότη των Γερμανών και γενικά τον σύμμαχο του κατακτητή, ο Σταρένιος ήταν κομμουνιστής και συμπαθούσε τα αριστερά κόμματα. Μάλιστα στην κατοχή είχε αντισταθεί σφοδρά εναντίον των Γερμανών και είχε υποφέρει εξαιτίας των αριστερών του πεποιθήσεων. Ήταν αντίθετος με τον διαχωρισμό του ΚΚΕ με το ΚΚΕ εσωτερικού.
Θεατρικές Παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Εξωτερικοί σύνδεσμοι
Κατηγορία:Μέλη του ΕΑΜ Κατηγορία:Έλληνες κομμουνιστές Κατηγορία:Έλληνες της Αιγύπτου Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Ιατρικές Υποθέσεις
Ιατρικές Υποθέσεις (πρωτότυπος τίτλος: House ή House M.D.) είναι αμερικανικό τηλεοπτικό ιατρικό δράμα που ξεκίνησε να προβάλλεται το Νοέμβριο του 2004 από το κανάλι της Fox. Δημιουργός του είναι ο Ντέιβιντ Σορ (David Shore) ενώ την παραγωγή έχει αναλάβει ο ίδιος μαζί με τον σκηνοθέτη Μπράιαν Σίνγκερ. Η σειρά διαδραματίζεται σε ένα νοσοκομείο και παρακολουθεί τις περιπέτειες μιας ομάδας γιατρών η οποία σε κάθε επεισόδιο καλείται να κάνει την σωστή διάγνωση για τον εκάστοτε ασθενή. Επικεφαλής της ιατρικής ομάδας είναι ο ομότιτλος Γκρέγκορι Χάουζ (Gregory House), ένας αντισυμβατικός γιατρός, σπεσιαλίστας στον τομέα της διαγνωστικής ιατρικής.
Η σειρά είναι πολύ επιτυχημένη ως μια από τις καλύτερες τηλεοπτικές εκπομπές. Η σειρά επικεντρώνεται γύρω από έναν ιδιοφυή αλλά εκκεντρικό και ελαφρώς αντικοινωνικό γιατρό, τον Dr. Gregory House, ο οποίος με τις γνώσεις του, την εμπειρία του αλλά και την ευφυΐα και την αντίληψη του λύνει τις πιο μυστηριώδεις ιατρικές υποθέσεις.
Το τελευταίο επεισόδιο της σειράς προβλήθηκε στις 21 Μαΐου 2012 συμπληρώνοντας οκτώ κύκλους.
Υπόθεση
Η σειρά θα μπορούσε να χαρακτηριστεί ιατρικού μυστηρίου καθώς οι ασθένειες παρουσιάζονται ως εγκληματίες, για την ανακάλυψη των οποίων η ομάδα πρέπει να λειτουργήσει όπως η αστυνομία, συγκεντρώνοντας διάφορα στοιχεία, και πολύ συχνά να καταφύγει σε αμφιβόλου ηθικής και νομιμότητας πρακτικές για τη λύση του μυστηρίου. Εκτυλίσσεται στο φανταστικό νοσοκομείο Princeton-Plainsboro Teaching Hospital (PPTH).
Ο Χάουζ, ένας ατίθασος, όσο και μεγαλοφυής γιατρός, ηγείται μιας επίλεκτης ομάδας διαγνωσιολόγων. Σχεδόν κάθε επεισόδιο ξεκινάει παρουσιάζοντας τα γεγονότα που οδήγησαν στην εμφάνιση των συμπτωμάτων του εκάστοτε ασθενή. Το επεισόδιο παρακολουθεί την προσπάθεια του Χάουζ και της ομάδας του να ανακαλύψουν ποια είναι η ασθένεια και να θεραπεύσουν τον ασθενή.
Το παγκοσμίου φήμης διαγνωστικό τμήμα του Χάουζ αναλαμβάνει περιπτώσεις οι οποίες έχει σταθεί αδύνατο να αντιμετωπιστούν σε άλλα νοσοκομεία, έτσι οι υποθέσεις τείνουν να είναι εξαιρετικά περίπλοκες και ασαφείς, ενώ και ο Χάουζ αρνείται να αναλάβει αδιάφορες υποθέσεις.
Η ομάδα καταλήγει στις διαγνώσεις χρησιμοποιώντας τη σωκρατική μέθοδο και τη διαφορική διάγνωση, με τον Χάουζ να καθοδηγεί τις σκέψεις των υπολοίπων. Συχνά απορρίπτει τις θεωρίες της ομάδας του, υποδεικνύοντας ότι έχουν παραλείψει διάφορα στοιχεία. Η ομάδα οδηγείται συνήθως σε λάθος διάγνωση, με αποτέλεσμα να χορηγήσει λάθος φάρμακα, πράγμα που προκαλεί περισσότερες επιπλοκές, αλλά τελικά και αυτό τους βοηθάει να βρουν την σωστή απάντηση, χάρη στη μελέτη των νέων συμπτωμάτων.
Οι υποχρεωτικές βάρδιες του Χάουζ στην δωρεάν κλινική του νοσοκομείου είναι ένα επαναλαμβανόμενο θέμα στη σειρά. Ο Χάουζ αντιμετωπίζει τους ασθενείς με εκκεντρικό τρόπο, εφαρμόζοντας ανορθόδοξες θεραπείες, αλλά προκαλεί εντύπωση με την ταχύτητα και την ακρίβεια των διαγνώσεων του. Παρόλα αυτά, μέσα από τα άνευ ενδιαφέροντος περιστατικά που αντιμετωπίζει στην κλινική συχνά βρίσκει την απάντηση στο ιατρικό μυστήριο.
Ένα μεγάλο μέρος της πλοκής περιστρέφεται γύρω από τον εθισμό του Χάουζ στα οπιούχα παυσίπονα, κυρίως στο Vicodin, το οποίο καταναλώνει σε τεράστιες ποσότητες για να αντιμετωπίσει τον χρόνιο πόνο που του προκάλεσε η αφαίρεση ενός ανευρύσματος στο πόδι του μερικά χρόνια πριν, γεγονός που τον ανάγκασε να χρησιμοποιεί μπαστούνι για να περπατάει. Ο πόνος και η κατάχρηση των φαρμάκων κάνουν ακόμα πιο δύστροπο τον Χάουζ χωρίς ωστόσο να μειώνουν την οξυδέρκειά του.
Ο Χάουζ είναι από πολλές απόψεις ένας Σέρλοκ Χολμς της ιατρικής. Αυτός ο παραλληλισμός γίνεται προβάλλεται μέσα από διάφορα στοιχεία της πλοκής, όπως η χρήση της ψυχολογίας για την επίλυση ενός προβλήματος, ο εθισμός του Χάουζ, η διεύθυνση του σπιτιού του, η αγάπη του για τη μουσική, η φιλία του με τον γιατρό Τζέιμς Γουίλσον (James Wilson) (αναφορά στον Τζον Γουάτσον (John Watson)), ακόμα και ένας παρανοϊκός που πυροβολεί τον Χάουζ ονομάζεται Μοριάρτι όπως και η νέμεση του Χολμς. Επίσης, ο δημιουργός της σειράς, Ντέιβιντ Σορ, έχει πει ότι το όνομα του ήρωα είναι ένας διακριτικός φόρος τιμής στον Χολμς (House–Holmes).
Χαρακτήρες
Οι πρώτες τρεις σεζόν είχαν έξι βασικούς πρωταγωνιστές: τον Γκρέγκορι Χάουζ, την Λίζα Κάντι, τον Τζέιμς Γουίλσον, την Άλισον Κάμερον, τον Έρικ Φόρμαν και τον Ρόμπερτ Τσέις. Στο τέλος της τρίτης σεζόν, ο Τσέις απολύθηκε ενώ ο Φόρμαν και η Κάμερον παραιτήθηκαν. Στην αρχή της τέταρτης σεζόν ο Χάουζ προσέλαβε σαράντα γιατρούς από τους οποίους κράτησε τελικά τρεις: τον Λόρενς Κάτνερ, τον Κρις Τάουμπ και την «Δεκατρία». Ο Τσέις και η Κάμερον δουλεύουν ακόμα στο νοσοκομείο ενώ ο Φόρμαν προσλήφθηκε ξανά από την Κάντι και τοποθετήθηκε στην ομάδα του Χάουζ.
Επικεφαλής γιατροί
Ο ''Δρ. Γκρέγκορι Χάουζ'' (Χιου Λώρι) είναι ο επικεφαλής του τμήματος Διαγνωστικής Ιατρικής. Είναι ο πρωταγωνιστής της σειράς, ένας ατίθασος διαγνωσιολόγος με διπλή εξειδίκευση στα μεταδοτικά νοσήματα και στη νεφρολογία. Ο Χάουζ φαινομενικά δεν έχει την αρμόζουσα συμπεριφορά απέναντι στους ασθενείς και όποτε είναι δυνατό αποφεύγει την άμεση επαφή μαζί τους. Λόγω μιας εμβολής στον δεξιό του μηρό έχει χάσει ένα μεγάλο τμήμα του μηριαίου μυός με αποτέλεσμα να βρίσκεται σε συνεχή πόνο και να χρειάζεται μπαστούνι για να περπατάει. Αυτό το περιστατικό είχε ως αποτέλεσμα να χωρίσει με την επί σειρά ετών σύντροφό του Στέισι Γουόρνερ. Εξαιτίας του συνεχούς πόνου είναι αναγκασμένος να παίρνει συνεχώς οπιούχα παυσίπονα (Vicodin), στα οποία και έχει εθιστεί. Παρόλο που η συμπεριφορά του ακροβατεί στα όρια του αντικοινωνικού, ο Χάουζ απολαμβάνει μια αξιοζήλευτη αναγνώριση (και ανεκτικότητα) από τον ιατρικό κόσμο και τους συναδέλφους του χάρη στο αλάνθαστο ένστικτο και στον αντισυμβατικό τρόπο σκέψης που διαθέτει.
Ο ''Δρ. Τζέιμς Γουίλσον'' (Ρόμπερτ Σον Λέοναρντ) είναι ο επικεφαλής του τμήματος Ογκολογίας. Ο Γουίλσον είναι ο καλύτερος (και μοναδικός) φίλος του Χάουζ. Ο Γουίλσον χαίρει εκτίμησης τόσο από τους ασθενείς όσο και από τους συναδέλφους του κάνοντας τη φιλία του με τον αντικοινωνικό Χάουζ ένα πραγματικό μυστήριο για τους άλλους. Ο Γουίλσον δηλώνει ότι η δουλειά του και "αυτή η βλακώδης, ρημαγμένη φιλία" είναι τα δύο σημαντικότερα πράγματα στη ζωή του.
Διαγνωστική ομάδα
Η αρχική ομάδα αποτελούνταν από τους Δρ. Τσέις, Κάμερον και Φόρμαν. Η Κάμερον παραιτήθηκε στην διάρκεια του πρώτου κύκλου για να επιστρέψει δύο επεισόδια αργότερα και να παραιτηθεί εκ νέου στο φινάλε του τρίτου κύκλου. Ο Φόρμαν παραιτήθηκε στο ίδιο επεισόδιο (για να επιστρέψει στον τέταρτο κύκλο), ενώ ο Τσέις απολύθηκε από τον Χάουζ στο ίδιο επεισόδιο.
Η ''Δρ. Άλισον Κάμερον'' (Τζένιφερ Μόρισον) ανήκει στο τμήμα Επείγουσας Ιατρικής και είναι ανοσολόγος. Η Κάμερον είναι ευσυνείδητη και αφοσιωμένη στο κοινό καλό σε αντίθεση με τον μισάνθρωπο Χάουζ. Είναι η πιο συναισθηματική από όλα τα μέλη της ομάδας του Χάουζ. Η εξέλιξη του χαρακτήρα της την έχει καταστήσει πιο κυνική στα πιστεύω και τις πράξεις της. Επιπρόσθετα, έχει πάρει μερικά από τα χαρακτηριστικά του Χάουζ τα οποία την έχουν κάνει πιο κυνική αλλά, σε αντίθεση με τον Χάουζ, καταφέρνει να είναι αρκετά πονόψυχη. Η Κάμερον παραιτήθηκε στο τέλος του τρίτου κύκλου αλλά επέστρεψε στον τέταρτο κύκλο ως μέλος του Τμήματος Επειγόντων Περιστατικών του PPTH.
Ο ''Δρ. Ρόμπερτ Τσέις'' (Τζέσε Σπένσερ) ανήκει στο τμήμα Χειρουργικής και είναι εντατικολόγος. Η συμπεριφορά του Τσέις φαίνεται να μην έχει επηρεαστεί από τον Χάουζ, καθώς είχε δείξει την τάση του να κοροϊδεύει τους ασθενείς πίσω από την πλάτη τους, είναι χαιρέκακος καθώς απολαμβάνει να βλέπει τον Χάουζ να κατσαδιάζει τους άλλους, βρίσκει τα αστεία του Χάουζ πιο διασκεδαστικά από τους άλλους ενώ επαναλαμβάνει την αγαπημένη ατάκα του Χάουζ "Όλοι λένε ψέμματα" όποτε αμφισβητούνται τα λεγόμενα ενός ασθενή. Επιπλέον, όταν προτείνει θεραπείες, ο Τσέις είναι το πιο δημιουργικό μέλος της ομάδας καθώς συχνά προτείνει αντισυμβατικές μεθόδους που δεν είχε σκεφτεί κανένας αλλά όλοι συμφωνούν ως προς την αποτελεσματικότητά τους. Ο Τσέις απολύθηκε από τον Χάουζ στο τέλος του τρίτου κύκλου αλλά επέστρεψε στο PPTH στον τέταρτο κύκλο ως μέλος του χειρουργικού τμήματος.
Ο ''Δρ. Έρικ Φόρμαν'' (Όμαρ Επς) ανήκει στο τμήμα Διαγνωστική Ιατρικής και είναι νευρολόγος. Έχει τελειώσει την ιατρική σχολή Τζον Χόπκινς. Στην διάρκεια της σειράς υπονοείται ότι ο Φόρμαν είχε καλύτερες επιδόσεις στην ιατρική από τα άλλα μέλη της ομάδας. Ωστόσο, στην διάρκεια του πρώτου επεισοδίου μαθαίνουμε από τον Χάουζ ότι ένα αδίκημα κατά την εφηβεία και η γενικά αλήτικη εφηβική ζωή του Φόρμαν έπαιξε μεγάλο ρόλο στην επιλογή του για την ομάδα. Παρά τα νεανικά του παραπτώματα ο Φόρμαν είναι ο πιο συγκροτημένος απ' όλους. Ως αποτέλεσμα συχνά εναντιώνεται στην άναρχη συμπεριφορά και τις παράτολμες ενέργειες του Χάουζ.
Ο Φόρμαν παραιτήθηκε στο τέλος του τρίτου κύκλου και προσελήφθη ως επικεφαλής του Τμήματος Διαγνωστικής Ιατρικής του νοσοκομείου Μέρσι της Νέας Υόρκης. Κατά την διάρκεια της παραμονής του εκεί, έσωσε τη ζωή ενός ασθενούς παρακάμπτοντας τα πρωτόκολλα του νοσοκομείου, μία συνήθης τακτική του Χάουζ, το οποίο είχε ως αποτέλεσμα να απολυθεί. Παρόλο που προσπάθησε να βρει μια θέση σε κάποιο νοσοκομείο κανένας δεν τον προσλάμβανε λόγω του περιστατικού αυτού το οποίο αποδόθηκε στην επίδραση που είχε ο Χάουζ επάνω στον χαρακτήρα του Φόρμαν λόγω της συνεργασίας τους. Στον τέταρτο κύκλο επέστρεψε στο PPTH παρά την θέλησή του καθώς η Κάντι ήταν η μοναδική που ήταν πρόθυμη να τον προσλάβει.
Εξωτερικοί σύνδεσμοι
Κατηγορία:Τηλεοπτικές σειρές της Universal Television Κατηγορία:Δραματικές σειρές Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του Fox
Πανελλήνιο πρωτάθλημα κλειστού στίβου ανδρών 2020
Νικητές
Πηγή:
Ομαδική βαθμολογία
Βαθμολογήθηκαν συνολικά 58 σωματεία.
{| class="wikitable" !width=50|Θέση !width=215|Σύλλογος !width=50|Βαθμολογία
Πηγή:
Παραπομπές
Κλειστου στιβου ανδρων Κατηγορία:Στίβος το 2020 Κατηγορία:Διοργανώσεις στίβου στον Πειραιά
Λύκος (αποσαφήνιση)
Η λέξη Λύκος μπορεί να αναφέρεται σε κάποιο από τα παρακάτω λήμματα:
Άλλες χρήσεις
Κατηγορία:Αποσαφηνίσεις ονομάτων
Deep Purple Forever
Deep Purple Forever - The Very Best of Deep Purple είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε τον Μάρτιο του 2005 από την εταιρεία "ΕΜΙ", μόνο στη Σουηδία, σε μορφή διπλού CD.
Η συλλογή σκαρφάλωσε στο # 19 των σουηδικών τσαρτ και παρέμεινε στους καταλόγους επιτυχιών για οκτώ εβδομάδες.
Τραγούδια
CD 1
1. Woman from Tokyo (Blackmore, Gillan, Glover, Lord, Paice) - 5:49
2. Burn (Blackmore, Coverdale, Lord, Paice) - 6:00
3. Speed King (Blackmore, Gillan, Glover, Lord, Paice) - 5:50
4. Knockin' at your Back Door (Blackmore, Gillan, Glover) - 7:02
5. Mistreated (Blackmore, Coverdale) - 7:29
6. Smoke on the Water (Blackmore, Gillan, Glover, Lord, Paice) - 5:39
7. Haunted (Gillan, Morse, Glover, Airey, Paice) - 4:22
8. Comin' Home (Bolin, Coverdale, Hughes) - 3:52
10. When a Blind Man Cries (Blackmore, Gillan, Glover, Lord, Paice) - 3:29
11. Soldier of Fortune (Blackmore, Coverdale) - 3:14
12. Ramshackle Man (Blackmore, Gillan, Glover) - 5:34
13. Fireball (Blackmore, Gillan, Glover, Lord, Paice) - 3:23
14. Child in Time (Blackmore, Gillan, Glover, Lord, Paice) - 10:15
1. Highway Star (Blackmore, Gillan, Glover, Lord, Paice) - 6:07
3. House of Pain (Gillan, Bradford) - 3:34
4. Lazy (Blackmore, Gillan, Glover, Lord, Paice) - 7:21
5. Perfect Strangers (Blackmore, Gillan, Glover) - 5:19
6. Space Truckin'  (Blackmore, Gillan, Glover, Lord, Paice) - 4:33
7. Hush (South) - 4:26
8. I'm Alone (Blackmore, Gillan, Glover, Lord, Paice) - 3:05
9. Pictures of Home (Blackmore, Gillan, Glover, Lord, Paice) - 5:05
11. Strange Kind of Woman (Blackmore, Gillan, Glover, Lord, Paice) - 3:52
12. Sail Away (Blackmore, Coverdale) - 5:49
13. You Keep on Moving (Coverdale, Hughes) - 5:17
14. The Battle Rages On... (Blackmore, Gillan, Lord, Paice) - 5:54
15. Stormbringer (Blackmore, Coverdale) - 4:04
Θέσεις τσαρτ
Deep Purple Forever - The Very Best of Deep Purple (άλμπουμ)
Επίσημη κυκλοφορία: 16 Μαρτίου 2005
Τα μέλη των Deep Purple
Οι μουσικοί οι οποίοι έχουν παίξει σε τραγούδια του "Deep Purple Forever" προέρχονται από επτά διαφορετικές εποχές του συγκροτήματος, την Mark I (1968-1969), την Mark II (1969-1973, 1984-1989, 1992-1993), την Mark III (1974-1975), την Mark IV (1975-1976), την Mark V (1990-1992), την Mark VII (1994-2002) και την Mark VIII (2002-σήμερα) και είναι οι εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2005
Ρουμπίν Καζάν
Η Ρουμπίν Καζάν (ρωσικά: Рубин Казань, ) είναι επαγγελματικός σύλλογος ποδοσφαίρου από τη Ρωσία, που εδρεύει στην πόλη του Καζάν, στη Δημοκρατία του Ταταρστάν (ομοσπονδιακό υποκείμενο της Ρωσικής Ομοσπονδίας). Από το 2013, η ομάδα διεξάγει τους εντός έδρας αγώνες της στην Καζάν Αρένα, χωρητικότητας 45.379, η οποία αντικατέστησε το Τσεντράλνι Στάντιον χωρητικότητας 28.500.
Ιστορία του συλλόγου
Η ομάδα ιδρύθηκε το 1958, αρχικώς ονομαζόμενη ως «Ίσκρα» (από το 1958 μέχρι το 1964), ενώ κάποια περίοδο αργότερα ονομάστηκε «Ρουμπίν-ΤΑΝ» (από το 1992 έως το 1993).
Η Ρουμπίν δεν έπαιξε ποτέ στο πρωτάθλημα Σοβιετικής Ένωσης, αλλά προβιβάστηκε στη πρώτη κατηγορία του πρωταθλήματος Ρωσίας το 2003. Την πρώτη της χρονιά κατάφερε να τερματίσει στην 3η θέση, κερδίζοντας μια θέση στο κύπελλο UEFA της επόμενης σεζόν. Το 2005, κέρδισε για άλλη μια χρονιά, μια θέση στο κύπελλο UEFA, τερματίζοντας 4η, ενώ το 2008 κατέκτησε το πρωτάθλημα Ρωσίας. Η Ρουμπίν Καζάν είναι η τρίτη μόνο ομάδα που κατέκτησε το πρωτάθλημα που δεν είναι από την πόλη της Μόσχας (οι άλλες δύο είναι οι Σπαρτάκ-Αλάνια Βλαντικαφκάς και η Ζενίτ Αγίας Πετρούπολης).
Το 2009 το όνομά της μπλέχτηκε σε μια περίεργη υπόθεση, όταν η Λέφσκι Σόφιας έλαβε ένα φαξ σύμφωνα με το οποίο η ομάδα του Καζάν ενδιαφερόταν για 4 παίκτες της βουλγαρικής ομάδας (Ζίφκο Μιλάνοφ, Γιουσέφ Ραμπέχ, Ντάρκο Τασέφσκι και Ζε Σοάρες). Σύμφωνα με αυτό η ομάδα της Ρουμπίν προσέφερε 4 εκατομμύρια για τους παίκτες, παρά τη λήξη της μεταγραφικής περιόδου, καθώς η γρίπη των χοίρων υποτίθεται πως είχε χτυπήσει την ομάδα της και η UEFA έδωσε ειδική άδεια για έξτρα μεταγραφές. Ταυτόχρονα στην ομάδα της Λέφσκι παρουσιάστηκε κάποιος παράγοντας που έπεισε τη διοίκηση της να δώσει άδεια στους παίκτες για να μεταβούν στη Ρωσία, μια μέρα πριν το ντέρμπι της Λέφσκι με την ΤΣΣΚΑ Σόφιας. Στη Μόσχα τους υποδέχθηκε κάποιος που παρουσιάστηκε ως εκπρόσωπος της Ρουμπίν, ο οποίος όμως την επόμενη ημέρα εξαφανίστηκε. Τότε έγινε γνωστό πως δεν υπήρχε καμία σχέση με την Ρουμπίν και οι παίχτες γύρισαν στη Σόφια, χωρίς όμως να προλάβουν να αγωνιστούν στο ντέρμπι με τη ΤΣΣΚΑ Σόφιας, όπου η Λέφσκι έχασε με 0-2. Στο παιχνίδι σημειώθηκαν επεισόδια, ενώ έγινε γνωστό πως υπήρξε αύξηση του πονταρίσματος στη νίκη της ΤΣΣΚΑ σε διάφορα στοιχηματικά γραφεία.
Χρώματα και έμβλημα
Τα παραδοσιακά χρώματα της Ρουμπίν είναι το κόκκινο και το πράσινο. Επί Σοβιετικής Ένωσης, η Ρουμπίν αγωνιζόταν με φανέλες διαφορετικών χρωμάτων, όπως λευκές, καφέ, κίτρινες, μπλε και μαύρες. Το πρώτο σύμβολο της ομάδας ήταν η επιγραφή «Рубин» το 1965. Το λογότυπο της ομάδας εμφανίστηκε στη φανέλα λίγο αργότερα, το 1970, το οποίο ήταν ένας κύκλος με την υπογραφή «Спортклуб Рубин» και στο κέντρο εμπεριείχε ένα πύραυλο. «Футбольный клуб Рубин» ονομάστηκε μετά την κατάρρευση της ΕΣΣΔ.
Το 1992, ένα νέο έμβλημα έκανε την εμφάνισή του, με την υπογραφή της σύμβασης χορηγίας με την εταιρεία «Тан». Το λογότυπο έμοιαζε με το σύμβολο του Καζάν, τον δράκο Ζιλάντ (Зилант). Το 1996, το έμβλημα έχει νέα εμφάνιση, σχεδιασμένο από τον καλλιτέχνη Β. Πετρόβιμ. Το λογότυπο αποτελούνταν από μια ασπίδα με την παραδοσιακή επιγραφή «Рубин», ένα τυποποιημένο δράκο Ζιλάντ στο κέντρο και ολόγυρα ένα κύκλο με τις λέξεις «ФУТБОЛЬНЫЙ КЛУБ. КАЗАНЬ. 1958». Στα μέσα του 2012, η σχεδιάστρια Α. Σαλμάνοβα ανέπτυξε ένα νέο λογότυπο, με τη μορφή εραλδικής ασπίδας με επιγραφές στα λατινικά, διατηρώντας τα βασικά χρώματα της ομάδας, και δημιουργώντας την εικόνα του Ζιλάντ ως το κύριο γραφικό στοιχείο.
Την περίοδο 2014/2015, σε συνδυασμό με την παραδοσιακή βυσσινί αμφίεση, σε μια σειρά από αγώνες που διεξήχθησαν από την ομάδα, φορέθηκε επίσης μία φανέλα με μαύρου και χρυσό χρώμα. Μια νέα μορφή του λογότυπου έχει αναγνωριστεί ως τυχερή, αλλά η γενική διάθεση δεν επηρεάστηκε: από ψηφοφορία των οπαδών η ομάδα έπρεπε να επιστρέψει σε μία κλασική εκδοχή του λογότυπου.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1958 Κατηγορία:Ποδοσφαιρικές ομάδες Ρωσίας Κατηγορία:Ιδρύσεις ποδοσφαιρικών ομάδων το 1958
Ιδία κίνηση
Η ιδία κίνηση στην αστρονομία είναι η μεταβολή στη θέση ενός αστέρα με την πάροδο του χρόνου πάνω στην ουράνια σφαίρα, που οφείλεται μόνο στη μέση σχετική του ταχύτητα ως προς τον Ήλιο και το Ηλιακό Σύστημα και συμβολίζεται διεθνώς με το ελληνικό γράμμα μ.
Η ιδία κίνηση ενός αστέρα οφείλεται στις συνιστώσες της σχετικής ταχύτητάς του που είναι κάθετες στην συνιστώσα τη γνωστή ως ακτινική ταχύτητα. Η ακτινική ταχύτητα έχει ως αποτέλεσμα τη μεταβολή της μέσης αποστάσεώς μας από τον αστέρα, ενώ η ιδία κίνηση όχι.
Εξήγηση και χαρακτηριστικά
Οι αστέρες φαίνεται να μένουν ακίνητοι στις θέσεις τους στον γήινο ουρανό, και για το λόγο αυτό αποκαλέσθηκαν από τους αρχαίους α-πλανείς (που δεν περι-πλανιούνται όπως οι πλανήτες). Οι απλανείς σχηματίζουν έτσι σχεδόν τα ίδια σχήματα, τους αστερισμούς που σχημάτιζαν και στην αρχαιότητα. Ωστόσο, υψηλής ακρίβειας παρατηρήσεις που γεφυρώνουν δεκαετίες αποδεικνύουν ότι πολύ αργά αλλά σταθερά οι σχετικές θέσεις μεταξύ των απλανών αλλάζουν, κι έτσι και οι αστερισμοί κάποτε θα φαίνονται διαφορετικοί. Το μέτρο αυτών των αλλαγών είναι η ιδία κίνηση, ξεχωριστή για τον κάθε αστέρα.
Η ιδία κίνηση χαρακτηρίζεται πλήρως από δύο αριθμούς: Την τιμή της γωνίας που σχηματίζει με τον βορρά (κατά τη φορά των δεικτών του ρολογιού) η κατεύθυνση της κινήσεως, και το μέτρο της κινήσεως, που συνήθως εκφράζεται σε δευτερόλεπτα του τόξου ανά έτος. Εναλλακτικά (και συνηθέστερα στις σύγχρονες βάσεις δεδομένων) δίνονται δύο άλλοι αριθμοί: οι δύο συνιστώσες της ιδίας κινήσεως στην απόκλιση και στην ορθή αναφορά. Στην πραγματικότητα λοιπόν, η τιμή της ιδίας κινήσεως είναι μία γωνιακή ταχύτητα.
Ο Αστέρας του Μπάρναρντ έχει τη μεγαλύτερη ιδία κίνηση από όλους τους (απλανείς) αστέρες: 10,3 δευτερόλεπτα του τόξου ανά έτος. Επειδή οι κινήσεις αυτές είναι γωνιακές, ενώ οι πιο πολλές πραγματικές ταχύτητες έχουν την ίδια τάξη μεγέθους για όλη την περιοχή μας του Γαλαξία, μία μεγάλη ιδία κίνηση αποτελεί συνήθως ισχυρή ένδειξη ότι ένας αστέρας βρίσκεται σχετικώς κοντά μας (κοντά δηλαδή στο Ηλιακό Σύστημα). Π.χ. ο Αστέρας του Μπάρναρντ απέχει μόλις 6 έτη φωτός.
Μια ιδία κίνηση ενός δευτερολέπτου του τόξου ανά έτος (1΄΄/έτος) σε απόσταση 1 έτους φωτός αντιστοιχεί σε γραμμική ταχύτητα 1,45 χιλιομέτρου ανά δευτερόλεπτο χρόνου. Για τον Αστέρα του Μπάρναρντ αυτό δίνει 90 χιλιόμετρα το δευτερόλεπτο. Προσθέτοντας διανυσματικά την κάθετη σε αυτή συνιστώσα, την ακτινική ταχύτητα, που ανέρχεται σε 111 χιλιόμετρα το δευτερόλεπτο, μας δίνει μία πραγματική κίνηση ως προς τον Ήλιο με ταχύτητα 142 χιλιόμετρα το δευτερόλεπτο. Ο αστέρας με τη μεγαλύτερη πραγματική σχετική ταχύτητα ως προς τον Ήλιο είναι ο Wolf 424, που κινείται με 555 χιλιόμετρα το δευτερόλεπτο.
Ιστορία
Η ανακάλυψη της ιδίας κινήσεως έγινε μόλις το έτος 1718 από τον Έντμουντ Χάλεϊ. Ο Χάλεϊ πρόσεξε ότι οι αστέρες Σείριος, Αρκτούρος και Αλντεμπαράν βρίσκονταν πάνω από μισή μοίρα μακριά από τις θέσεις όπου είχαν χαρτογραφηθεί από τον αρχαίο Έλληνα αστρονόμο Ίππαρχο 1850 χρόνια νωρίτερα. Τη δεκαετία 1990-2000 ο δορυφόρος HIPPARCOS προσδιόρισε με πολύ μεγαλύτερη ακρίβεια τις ίδιες κινήσεις χιλιάδων αστέρων.
Εξωτερικοί σύνδεσμοι
Ιδια κινηση
Αλβέρτος ο Μέγας
Ο Αλβέρτος ο Μέγας (Albertus Magnus, περίπου 1200 - 15 Νοεμβρίου 1280), ο επικαλούμενος Doctor Universalis (διδάσκαλος πασών των επιστημών), ήταν θεολόγος και φιλόσοφος, άγιος της Ρωμαιοκαθολικής εκκλησίας.
Γεννήθηκε στο Λάουινγκεν της Γερμανίας, σπούδασε στην Πάντοβα και στο Παρίσι, έγινε Δομινικανός μοναχός και το 1260 επίσκοπος του Ρέγκενσμπουρκ.
Δίδασκε ότι τα χριστιανικά δόγματα (Αγία Τριάδα, ενσάρκωση, Ανάσταση) πρέπει να πιστεύονται απλώς χωρίς να επιχειρείται η εξήγησή τους με την λογική και ότι όταν υπήρχε διάσταση απόψεων έπρεπε να προτιμάται ο Ιερός Αυγουστίνος από τους αρχαίους φιλοσόφους. Σχολίασε όσα έργα του Αριστοτέλη του ήταν προσιτά σε λατινικές μεταφράσεις και τον θεωρούσε ως «ευρισκόμενον μεταξύ των Επικουρείων αφενός και των Πυθαγορείων και Σωκρατικών αφετέρου». Από τη διδασκαλία του Αριστοτέλη απέρριπτε την περί αιωνιότητος του κόσμου διδασκαλία του και τον περί ψυχής ορισμό του. Ασχολήθηκε επίσης με τη βοτανική και τη ζωολογία. Το κύριο θεολογικό του έργο περιέχεται στη Summa Theologiae.
Βιβλιογραφία
Κατηγορία:Γερμανοί θεολόγοι Κατηγορία:Γερμανοί φιλόσοφοι Κατηγορία:Άγιοι της Ρωμαιοκαθολικής Εκκλησίας Κατηγορία:Σχολαστικοί φιλόσοφοι Κατηγορία:Φυσικοί φιλόσοφοι Κατηγορία:Δομινικανοί μοναχοί Κατηγορία:Επίσκοποι του 13ου αιώνα
Ιωάννης Κονιδάρης
Ο Ιωάννης Κονιδάρης (γενν. 1948) είναι Έλληνας νομικός. Είναι Ομότιμος Καθηγητής Εκκλησιαστικού Δικαίου στη Νομική Σχολή του Εθνικού και Καποδιστριακού Πανεπιστημίου Αθηνών.
Βιογραφία
Γεννήθηκε στη Χίο και είναι γιος του Μαρίνου Κονιδάρη. Κατάγεται από την Κεφαλονιά και είναι ανηψιός του Γεράσιμου Κονιδάρη. Σπούδασε νομική στο Πανεπιστήμιο Αθηνών και οικονομικές και πολιτικές επιστήμες στο Αριστοτέλειο Πανεπιστήμιο Θεσσαλονίκης. Την περίοδο 1974 - 1978 πραγματοποίησε μεταπτυχιακές σπουδές στη Νομική και τη Φιλοσοφική σχολή του Πανεπιστημίου του Μονάχου με υποτροφίες του Άθλου Σταθάτου, της βαυαρικής κυβέρνησης και της Γερμανικής Υπηρεσίας Μορφωτικών Ανταλλαγών. Μετά το πέρας των μεταπτυχιακών σπουδών απέκτησε διδακτορικό δίπλωμα από τη Νομική Σχολή του Πανεπιστημίου Αθηνών, του οποίου και αναγορεύθηκε διδάκτωρ, με τίτλο «Το δίκαιον της μοναστηριακής περιουσίας από του 9ου μέχρι και του 12ου αιώνος».
Ακολούθησε ακαδημαϊκή σταδιοδρομία διατελώντας βοηθός στη Νομική Σχολή Αθηνών την περίοδο 1981 - 1984. Το 1985 εξελέγη υφηγητής του εκκλησιαστικού δικαίου, το 1985 επίκουρος καθηγητής, το 1989 αναπληρωτής καθηγητής και το 1995 τακτικός καθηγητής. Διετέλεσε διευθυντής του Κέντρου Έρευνας της Ιστορίας του Ελληνικού Δικαίου της Ακαδημίας Αθηνών (1994 - 2000) καθώς και δύο φορές πρόεδρος του τομέα Ιστορίας και Θεωρίας του Δικαίου στη Νομική Σχολή Αθηνών.
Έχει πλούσιο συγγραφικό έργο ενώ αρθρογραφεί τακτικά στην εφημερίδα Το Βήμα. Έχει ανακηρυχθεί «Άρχων Μέγας Δικαιοφύλαξ του Οικουμενικού Θρόνου» από το Οικουμενικό Πατριαρχείο Κωνσταντινουπόλεως και έχει τιμηθεί με το παράσημο του Ταξιάρχου του Τάγματος των Ιπποτών του Παναγίου Τάφου. Στις 10 Μαρτίου 2010 κατέθεσε στην εξεταστική επιτροπή της Βουλής σχετικά με την υπόθεση του Βατοπεδίου.
Κατοικεί στην Αθήνα.